पाएं अपने शहर की ताज़ा ख़बरें और फ्री ई-पेपरडाउनलोड करें
चंडीगढ़ । अस्पताल में दिल का इलाज करा रहे पूर्व सीएम ओमप्रकाश चौटाला ने गुडग़ांव से इनेलो नेताओं व कार्यकर्ताओं के साथ वीडियो कॉन्फे्रंसिंग के जरिए बातचीत की और उनका हालचाल जाना। जिस समय इनेलो प्रमुख की जींद पार्टी कार्यालय में कार्यकत्र्ताओं से बातचीत हुई उस समय जींद स्थित दफ्तर में पूर्व मुख्यमंत्री के पौत्र दुष्यंत चौटाला, इनेलो के जींद से विधायक डॉ. हरिचंद मिड्ढा, जुलाना से विधायक परमिंद्र सिंह ढुल, सफीदों के विधायक कलीराम पटवारी, नरवाना के विधायक पिरथी सिंह नम्बरदार सहित सैकड़ों पार्टी कार्यकत्र्ता व इनेलो समर्थक मौजूद थे। इनेलो प्रमुख जींद जिले के उचाना कलां विधानसभा क्षेत्र से विधायक हैं और वे अपने विधानसभा क्षेत्र के कार्यकत्र्ताओं से मिलने के लिए पहले हर महीने पांच व बीस तारीख को आया करते थे। इस बार वे करीब साढे चार महीने बाद वीडियो कॉन्फे्रंसिंग के जरिए पार्टी कार्यकर्ताओं से रूबरू हुए।
पार्टी कार्यकत्र्ताओं के साथ इनेलो प्रमुख की आज हुई यह संक्षिप्त बातचीत राम-राम से शुरू हुई और इनेलो प्रमुख ने पार्टी नेताओं व कार्यकत्र्ताओं के परिवारजनों व अन्य सभी साथियों के बारे में हालचाल भी पूछा। पूर्व मुख्यमंत्री ने स्क्रीन पर आते ही यहां से बातचीत शुरू की कि Óमेरी थामनै और बाकी सबने राम-राम अर जो आड़ै नहीं आए, उन्हानै भी मेरी राम-राम जरूर दियोÓ। हल्की थकान और आत्मविश्वास भरे चेहरे पर हरी पगड़ी पहने चौधरी ओमप्रकाश चौटाला के चेहरे को स्क्रीन पर देख वहां बैठे कार्यकर्ताओं को जोश सातवें आसमान पर पहुंच गया। एक स्वर में कार्यकर्ता भी बोल उठे, चौटाला साहब...थामनै म्हारी आवाज सुणै सै कै जी....। चौधरी ओमप्रकाश चौटाला मुस्कराए और बोलै, मन्नै थारी आवाज भी सुणै स अर...थारी शकल भी पिछाणूू सूं।
जींद के विधायक डॉ. हरिचंद मिड्ढा से मुखातिब होते हुए श्री चौटाला ने कहा कि 'विधायक मिढ़ा जी, आपकी तबियत क्यूकर है, शहर में सब कुशलमंगल है? इतना सुनते ही वहां जींद दफ्तर में मौजूद विधायक डॉ. हरिचंद मिढ़ा बोले, साहब मैं ठीक हूं, परमात्मा की दया है और शहर में भी सब ठीक है, आप बताओ कैसे हो। इस पर चौधरी ओमप्रकाश चौटाला ने कहा - मैं पहले से बेहतर हूं मेरी चिंता मत करो, मैरे को तो सिर्फ कांग्रेस तै एलर्जी है, अर इसका इलाज डाक्टरां धौरे कौनी, इसका इलाज तो थाम ही कर सको सौ। अपने नेता की बात सुन वहां मौजूद कार्यकर्ताओं का हुजूम बोल उठा , इबकै पूरा इलाज कर दयांगे, इसकी चिंंता ना करो चौटाला साहब। लोग जमा कांग्रेस तै तंग आरे सैं इबकै तो 1987 आली लहर आवैगी।
इनेलो प्रमुख कार्यकर्ताओं का हांैसला देख गद्गद् हो उठे और कहा कि आप जैसे मेहनती कार्यकर्ताओं की बदौलत ही पार्टी का जनाधार बढ़ा है। उन्होंने पार्टी कार्यकत्र्ताओं से कहा कि मनोबल बनाए रखो, लोगों के साथ जुड़ो और उनके सुख-दुख में साथ खड़े हों। उन्होंने स्क्रीन की ओर गौर से देखा और बोले अरै सुनील शहर में बिजली-पानी के क्या हाल हैं। सुनील ने अभिवादन किया बोले क्या बताएं साहब, परेशानी तो बहुत है, पर कोई हल नहीं हो रहा। हौसला रखो, समय आने पर सब ठीक हो जाएगा... यह कहते हुए चौटाला साहब ने राम-राम कहते हुए कहा कि चलौ जुट जाओ। इनेलो प्रमुख ने पार्टी के अन्य विधायकों व कार्यकत्र्ताओं से भी संक्षिप्त बातचीत की। इनेलो प्रमुख के साथ बात करने के बाद पार्टी कार्यकत्र्ताओं का हौंसला सातवें आसमान पर था। श्री चौटाला मेदांता अस्पताल में लैपटॉप के वेबकैम के जरिए कार्यकत्र्ताओं से रूबरू हुए और इनेलो के जींद दफ्तर स्थित कम्प्यूटर को एक बड़ी स्क्रीन से जोड़कर ये वीडियो कान्फे्रंसिंग आयोजित की गई ताकि पार्टी के कार्यकत्र्ता व नेता उनसे मिलने गुडग़ांव की ओर रुख करने की बजाय यहीं पार्टी के कामकाज में जुट जाएं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva awa_Deva hin_Deva hin_Deva hin_Deva zho_Hant eng_Latn